ร้านสเต็กเล็กๆ นี้ตั้งอยู่หลัง มช. ตรงประตูวิศวะ ข้างร้านหัวมุมศิลป์ หน้าร้านมีที่จอดรถสำหรับมอเตอร์ไซค์อยู่ บรรยากาศร้านจัดได้ค่อนข้างสว่าง แสงไฟออกสีส้มนวลๆ มีไวไฟฟรีบริการด้วย (ขอรหัสที่เคาท์เตอร์)

เมนูอาหารมีให้เลือกหลากหลายตั้งแต่ สเต็กไก่ สเต็กหมู สเต็กเนื้อ สเต็กปลา ไส้กรอก สลัด เนื้อบาร์บีคิว เนื้อสะโพก แฮมเบอร์เกอร์ แต่ละเมนูมีการจัดจานค่อนข้างสวยงาม ผักสลัดที่เคียงมาก็สดหอมกรอบ น้ำสลัดรสชาติดี เนื้อสเต็กได้รับการหมักมาอย่างดี เนื้อนุ่ม หอมพริกไทยดำ มีรสชาติที่กลมกล่อมเป็นอย่างยิ่ง

ราคาย่อมเยาว์ เริ่มต้นที่ 59 บาท เหมาะสำหรับนักศึกษาที่อยากเปลี่ยนบรรยากาศมานั่งทานอาหารหรู แต่ก็ไม่ได้ทำร้ายกระเป๋าสตางค์มากเกินไป